“Ta’lim muassasalari va korxonalar o‘rtasidagi sheriklik munosabatlari to‘g‘risidagi nizomni tasdiqlash haqida”gi qaror, shuningdek unga o‘zgartirishni o‘z kuchini yo‘qotgan deb topish to‘g‘risida

O‘zbekiston Respublikasi Vazirlar Mahkamasining 2009-yil 11-fevraldagi 40-son “Kasb-hunar kollejlari o‘quvchilarining ishlab chiqarish amaliyotini tashkil etish va o‘tkazishni takomillashtirish to‘g‘risida”gi, 2015-yil 10-martdagi 52-son “Kasb-hunar kollejlari bitiruvchilarini ishga joylashtirish tizimini yanada takomillashtirish bo‘yicha qo‘shimcha chora-tadbirlar to‘g‘risida”gi hamda 2017-yil 15-martdagi 140-son “Umumiy o‘rta ta’lim to‘g‘risidagi nizomni tasdiqlash haqida”gi qarorlariga muvofiq O‘zbekiston Respublikasi Oliy va o‘rta maxsus ta’lim vazirligi, Oliy va o‘rta maxsus ta’lim vazirligining Kasb-hunar ta’limi markazi, Xalq ta’limi vazirligi, Bandlik va mehnat munosabatlari vazirligi, Iqtisodiyot vazirligi va Moliya vazirligi qaror qiladi: 
 1. Quyidagilar o‘z kuchini yo‘qotgan deb topilsin:
 O‘zbekiston Respublikasi Oliy va o‘rta maxsus ta’lim vazirligi, Oliy va o‘rta maxsus ta’lim vazirligining O‘rta maxsus, kasb-hunar ta’limi markazi, Xalq ta’limi vazirligi, Mehnat va aholini ijtimoiy muhofaza qilish vazirligi, Iqtisodiyot vazirligi va Moliya vazirligining 2008-yil 30-maydagi 157, 21/QQ, 23, 01-08/1750, 54, 56-son “Ta’lim muassasalari va korxonalar o‘rtasidagi sheriklik munosabatlari to‘g‘risidagi nizomni tasdiqlash haqida”gi qarori (ro‘yxat raqami 1832, 2008-yil 4-iyul) (O‘zbekiston Respublikasi qonun hujjatlari to‘plami, 2008-y., 26-27-son, 259-modda);
 O‘zbekiston Respublikasi Oliy va o‘rta maxsus ta’lim vazirligi, Oliy va o‘rta maxsus ta’lim vazirligining O‘rta maxsus, kasb-hunar ta’limi markazi, Xalq ta’limi vazirligi, Mehnat va aholini ijtimoiy muhofaza qilish vazirligi, Iqtisodiyot vazirligi va Moliya vazirligining 2010-yil 22-maydagi 196-Q, 01/QQ, 20, 119/Q, 96, 38-son “Ta’lim muassasalari va korxonalar o‘rtasidagi sheriklik munosabatlari to‘g‘risidagi nizomga o‘zgartirish kiritish haqida”gi qarori (ro‘yxat raqami 1832-1, 2010-yil 2-iyun) (O‘zbekiston Respublikasi qonun hujjatlari to‘plami, 2010-y., 22-son, 179-modda).
 2. Mazkur qaror rasmiy e’lon qilingan kundan e’tiboran kuchga kiradi.